4. ΑΝΑΓΚ. ΝΟΜΟΣ υπ' αριθ. 2481 της 5/7 Αυγ. 1940 (ΦΕΚ Α΄ 242) Περί γραφέων των παρά ταις Ελληνικαίς Βασιλικαίς Πρεσβείαις στρατιωτικών ακολούθων. Άρθρ.1.-1.Ως γραφείς των παρά ταις Ημετέραις Πρεσβείαις Στρατιωτικών Ακολούθων χρησιμοποιούνται γραφείς ή δακτυλογράφοι εκ των υπηρετούντων δυνάμει του "περί ιδιωτικού προσωπικού της στρατιωτικής υπηρεσίας" Νόμου. Ούτοι εκτός του μισθού αυτών απολαμβάνουσι και ημερησίας αποζημιώσεως μέχρις ενός δολλαρίου και ενός τετάρτου αυτού, καθοριζομένης εκάστοτε δι' αποφάσεως του Υπουργού Στρατιωτικών επί τη προτάσει του Γενικού Επιτελείου Στρατού. Διά τον υπολογισμόν της αποζημιώσεως ταύτης ο μην υπολογίζεται εις τριάκοντα ημέρας. 2.Η χρονική διάρκεια της ως ανωτέρω οριζομένης χρησιμοποιήσεως των γραφέων δεν δύναται να υπερβαίνη τα τρία έτη. 3.Τα οδοιπορικά έξοδα μεταβάσεως των γραφέων ή δακτυλογράφων εις τας εν τη αλλοδαπή έδρας των Στρατιωτικών Ακολούθων ως και τα τοιαύτα της επανόδου των εις την ημεδαπήν βαρύνουσι το Δημόσιον, συμφώνως τω Νόμω" περί εξόδων μετακινήσεως προσωπικού και μεταφορών υλικού της Στρατιωτικής Υηρεσίας". Άρθρ.2.-1.Δια να χρησιμοποιηθή γραφεύς ή δακτυλογράφος της Στρατιωτικής Υπηρεσίας ως γραφεύς Στρατιωτικών Ακολούθου απαιτείται: α)Να είναι πρόσωπον απολύτου εμπιστοσύνης, εντιμότητος και ευσυνειδησίας. β)Να γνωρίζη επαρκώς την Γαλλικήν γλώσσαν, ει δυνατόν δε και την επίσημον γλώσσαν του Κράτους, εις ο αποστέλλεται. γ)Να γνωρίζη καλώς τον χειρισμόν γραφομηχανής. δ)Να είναι άρρην, άγαμος και να έχη συμπληρώσει διετή τουλάχιστον υπηρεσίαν εν τη Στρατιωτική Υπηρεσία. 2.Επιτροπή συγκειμένη εκ του Α΄ Υπαρχηγού του Γενικού Επιτελείου Στρατού ως Προέδρου και των Προσωπάρχου Υπουργείου Στρατιωτικών και Διευθυντών ΙΙ Γραφείου και Γραφείου Αρχηγού του Γενικού Επιτελείου Στρατού ως μελών, προτείνει εις τον Αρχηγόν του Γενικού Επιτελείου Στρατού τους δυναμένους κατά την κρίσιν της να χρησιμοποιηθώσιν ως γραφείς Στρατιωτικών Ακολούθων γραφείς ή δακτυλογράφους της Στρατιωτικής Υπηρεσίας. 3.Η πρότασις της Επιτροπής συνίσταται εις σύνταξιν πίνακος, εν ω αναγράφονται οι προτεινόμενοι κατά σειράν προτιμήσεως. Δια την σύνταξιν του πίνακος τούτου η Επιτροπή βασίζεται: α)Επί προτάσεων υποβαλλομένων ιεραρχικώς υπό των Μονάδων και Υπηρεσιών εις το Γενικόν Επιτελείον Στρατού κατόπιν διαταγής του Αρχηγού αυτού και β)επί αποτελέσματος διαγωνισμού διενεργουμένου ενώπιον της άνω Επιτροπής και κατά τας διαταγάς του Προέδρου ταύτης. Ο διαγωνισμός ενεργείται επί ξένων γλωσσών και χειρισμού γραφομηχανής εκ μέρους των υποψηφίων. 4.Ο Αρχηγός του Γενικού Επιτελείου Στρατού εκλέγει εκ του άνω πίνακος, κατά την ελευθέραν αυτού κρίσιν, τους υπαλλήλους εκείνους, οίτινες συγκεντρούσι τα μείζονα προσόντα προς χρησιμοποίησιν ως γραφέων ή δακτυλογράφων Στρατιωτικών Ακολούθων, ανεξαρτήτως της σειράς εγγραφής τούτων υπό της Επιτροπής εις τον πίνακα, και προκαλεί τας διαταγάς του Υπουργού Στρατιωτικών δια την εν καιρώ αποστολήν τούτων εις την αλλοδαπήν. Άρθρ.3.-Οι κατά την δημοσίευσιν του παρόντος Νόμου υπηρετούντες ως γραφείς των Στρατιωτικών Ακολούθων παραμένουσιν εις τας θέσεις των υφ' ην ιδιότητα και αντιμισθίαν υπηρετούσιν. Εξερχόμενοι αυτεπαγγέλτως ή τη αιτήσει των αντικαθίστανται δι' ετέρων διατιθεμένων κατά τας διατάξεις του παρόντος Νόμου. Περί της αποζημιώσεως εξωτερικού των Στρατ. ακολούθων βλ. άρθρ. 10 Α.Ν. 271/68 (τόμ. 2Β σελ. 406,04). 